armvectores/hy_wikipedia_2023 huggingface dataset:
Մեծ Սարիար

Մեծ Սարիար,
գյուղ Հայաստանի Հանրապետության Շիրակի մարզի Ախուրյանի տարածաշրջանում, մարզկենտրոն Գյումրիից մոտ 11 կմ հյուսիս-արևելք։


== Բնակչություն ==
Ըստ ՀՀ 2011 թ. մարդահամարի արդյունքների` Մեծ Սարիարի մշտական բնակչությունը կազմել է 335, առկա բնակչությունը` 329 մարդ։ 1831 թվականիև մինչ օրս բնակիչները հայեր են, որոնց մի մասի նախնիները գաղթել են Արևմտյան Հայաստանի Բասենի գավառի գյուղերից։
Մեծ Սարիարի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ։


== Պատմամշակութային կառույցներ ==
Մեծ Սարիարում կա Սուրբ Նշան (Սուրբ Խաչ) եկեղեցի (1907 թ.)։ Գյուղում կա նաև «Գրիգոր Ավետարան» անունով մատուռ։


== Տես նաև ==
Մեծ Սարիարի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Տարածաշրջանի քարտեզ
Մեծ Սարիար գյուղի էջը CAA կայքում Archived 2011-08-20 at the Wayback Machine.
Գևորգ Դավթյան

Գևորգ Դավթյան (հունվարի 4, 1983(1983-01-04), Լենինական, Հայկական ԽՍՀ, ԽՍՀՄ), հայ ծանրորդ, Պեկինի օլիմպիական խաղերի բրոնզե մեդալակիր (2008), աշխարհի փոխչեմպիոն (2007), Եվրոպայի չեմպիոն (2006-2007), Հայաստանի լավագույն մարզիկ (2007)։
Գևորգը 77 կգ քաշային կարգում 2006 և 2007 թվականներին դարձավ Եվրոպայի չեմպիոն ու ճանաչվեց այդ թվականների Հայաստանի լավագույն ծանրամարտիկ։ Այդ նույն քաշային կարգում Դավթյանը 2007 թվականին նվաճեց աշխարհի առաջնության արծաթե մեդալները։ Հաջորդ տարի ծանրորդը մասնակց Պեկինի Օլիմպիական խաղերին ու դարձավ բրոնզե մեդալակիր, որը նվիրեց Անատոլի Խրապատի հիշատակին, ով օլիմպիական չեմպիոն էր ու Դավթյանի նախկին մարզիչը։ Այնուհետև Գևորգին մշտապես հետևեցին վնասվածքները։ Նա Հայաստանի սպորտի կոմիտեի օգնությամբ Ռուսաստանի դաշնությունում վիրահատվեց ողնաշարի ճողվացքի համար, իսկ այժմ վերադարձել է Հայաստան և սկսել մարզվել։
2008 թ. սեպտեմբերի 17-ին ՀՀ Նախագահի հրամանագրով պարգևատրվել է «Հայրենիքին մատուցած ծառայությունների համար» 2-րդ աստիճանի մեդալով։ 
2017 թվականին ՀՀ սպորտի և երիտասարդության հարցերի նախարար, ՀԱՕԿ-ի գլխավոր քարտուղար Հրաչյա Ռոստոմյանի հրամանագրով Գևորգ Դավթյանը նշանակվեց ծանրամարտի պատանեկան հավաքականի մարզիչ։


== Ծանոթագրություններ ==
Էն Հեչ

Էն Հեչ (անգլ.՝ Anne Celeste Heche, /ˈheɪʃ/, մայիսի 25, 1969(1969-05-25), Ավրորա, Portage County, Օհայո, ԱՄՆ - օգոստոսի 11, 2022(2022-08-11), Լոս Անջելես, Կալիֆոռնիա, ԱՄՆ), ամերիկացի դերասանուհի, ռեժիսոր, սցենարիստ։


== Կենսագրություն ==
Էն Սելեստա Հեչը ծնվել է 1969 թվականի մայիսի 25-ին, Ավրորա քաղաքում, Օհայո նահանգում, Դոնալդ և Նենսի Հեչերի ընտանիքում։ Նրա հայրը եղել է բապտիստ քահանա և եկեղեցական երգչախմբի ղեկավար, մահացել է 1983 թվականին, սպիդից։ Հոր մահից մեկ տարի անց ավտովթարից մահանում է Էնի ավագ եղբայրը՝ սկսնակ դերասան Նեյտը։ 1985 թվականին, երբ Էնը 16 տարեկան էր, Էնին առաջարկում են պայմանագիր կնքել «Ինչպես է պտտվում աշխարհը» սերիալում նկարահանվելու համար։ Այնուամենայնիվ, Էնը խորհրդակցելով մոր հետ, հրաժարվում է այդ առաջարկից, գտնելով, որ սկզբում պետք է ավարտել միջնակարգ դպրոցը։
Անմիջապես դպրոցն ավարտելուց հետո Էնը տեղափոխվում է Նյու Յորք, որտեղ ընդունում է «Այլ աշխարհ» սերիալի նկարահանումներին մասնակցելու առաջարկը։ 1987-1991 թվականներին այդ սերիալում նա կատարում է Վիկի Կարսոնի դերը, որի համար 1991 թվականին ստանում է «Էմմի» մրցանակ։ Վերջին տարիներին Էնը նկարահանվել է ինչպես հեռուստատեսությունում, այնպես էլ ֆիլմերում։ Նա նկարահանվել է այնպիսի ֆիլմերում, ինչպիսիք են՝ «Դոննի Բրասկո» (1997), «Հրաբուխ» (1997), «Ես գիտեմ, թե ինչ եք արել անցած ամառ» (1997), «Վեց օր, յոթ գիշեր» (1998), «Խելագարություն» (1998) և այլն։ 2004 թվականին նա արժանացել է «Թոնի» մրցանակի «Քսաներորդ դար» ֆիլմում իր կատարած դերի համար։
ԱՄՆ-ում շատ է քննարկվել Էն Հեչի լեսբիական կապը կոմիկ դերասանուհի Էլլեն Դեդժեներեսի հետ, ում հետ նա հանդիպել է 1997-2000 թվականներին։ Բաժանումից մեկ տարի անց Էնը ամուսնանում է կինոօպերատոր Կոուլման Լաֆունի հետ, ումից 2002 թվականին ունենում է որդի՝ Հոմերը։ 6 տարի համատեղ կյանքից հետո, զույգը բաժանվել է 2008 թվականին։ Կյանքի վերջին տարիներին Էնը հանդիպել է դերասան Ջեյմս Թափերի հետ, ումից 2009 թվականի մարտին ունեցել է որդի։
2022 թվականի օգոստոսի 5-ին թմրանյութերի ազդեցության տակ իր ավտոմեքենայով ավտովթարների շարքի է ենթարկվել, ինչի հետևանքով մահացել է օգոստոսի 14-ին։


== Ֆիլմագրություն ==


== Ծանոթագրություններ ==


== Արտաքին հղումներ ==
Էն Հեչ (անգլ.) Internet Movie Database կայքում
Քամելոտ

«Քամելոտ» (անգլ.՝ Camelot), 1967 թվականի ամերիկյան երաժշտական ֆիլմ՝ հիմնված Արթուր արքայի մասին պատմող լեգենդների վրա, որը նկարահանվել է համանուն մյուզիքլի մոտիվներով։ Վերջինս 1960-ից մինչև 1963 թվականները ներկայացվել է Բրոդվեյում և ունեցել 873 ներկայացում։ Առաջնային կազմում էին Ռիչարդ Բարթոնը (թագավոր) և Ջուլի Էնդրյուսը (թագուհի), սակայն, նրանք հրաժարվել են նկարահանվել ֆիլմում։ Մյուզիքլի անգլիական տարբերակում (1964) Մորգանա փերիի դերակատարն էր Մոյրա Շիրերը։ Մյուզիքլի հիմքում ընկած է Տերենս Ուայթի «Անցյալի և ապագայի թագավոր» քառահատորը։


== Դերերում ==
Արթուր արքա - Ռիչարդ Բարթոն
Գվինևրա - Վանեսսա Ռեդգրեյվ
Լանսելոթ - Ֆրանկո Ներո


== Մրցանակներ ==
5 անվանակարգեր և 3 «Օսկար» մրցանակ
Լավագույն արտ-տնօրեն,
Լավագույն կոստյումներ,
Լավագույն երաժշտություն։Ինչպես նաև 3 «Ոսկե Գլոբուս»
, այդ թվում նաև Ռիչարդ Հարրիսին՝ «տղամարդու լավագույն դերի» համար։


== Սյուժե ==
Ֆիլմը պատմում է Արթուրի և Գվինևրայի ամուսնության պատմության, Լանսելոթի հայտնվելու, նրա և թագուհու սիրային կապի, և Մորդրեդի իշխանությանը տիրանալու փորձերի մասին։


== Երգեր ==
Երաժշտություն՝ Frederick Loewe, խոսքեր՝  Alan Jay Lerner:

I Wonder What The King Is Doing Tonight
The Simple Joys Of Maidenhood
Camelot
C’est Moi
The Lusty Month Of May
Then You May Take Me To The Fair
How to Handle A Woman
If Ever I Would Leave You
What Do The Simple Folk Do?
Follow Me
I Loved You Once In Silence
Guenevere
Finale: Camelot:


== Ծանոթագրություններ ==
Ալլահշուքյուր Փաշազադե

Ալլահշուքյուր Գումմետ օղլի Փաշազադե (ադրբ.՝ Şeyxülislam Hacı Allahşükür Paşazadə, օգոստոսի 26, 1949(1949-08-26), Cil, Lankaran District, Ադրբեջանական ԽՍՀ, ԽՍՀՄ), խորհրդային և ադրբեջանցի հոգևորական և պատմաբան։ Կովկասյան մուսուլմանների վարչության նախագահ (1980 թվականից), շեյխ ուլ իսլամ, պատմական գիտությունների դոկտոր (1992 թ․)։


== Կենսագրություն ==
Ալլահշուքյուր Փաշազադեն ծնվել է 1949 թվականի օգոստոսի 26֊ին Ադրբեջանի Լենքորանի շրջանի Ջիլ գյուղում, թալիշների ընտանիքում։ Միջնակարգ կրթություն ստանալուց հետո աշխատել է սովխոզում։
1968 թվականին նա ընդունվել է Բուխարայի մեդրեսե, իսկ 1975 թվականին ավարտել Տաշքենդի իսլամական համալսարանը։
1975 թվականից Կովկասի մուսուլմանների վարչության պատասխանատու քարտուղար և փոխնախագահ։ 1980 թվականի ամռանը ընտրվել է Անդրկովկասի մուսումլանների հոգևոր առաջնորդ և ստացել է Շեյխ ուլ իսլամ հոգևոր կոչումը։
1985 թվականից իսլամական քաղաքակրթության Հորդանանի թագավորական ակադեմիայի թղթակից անդամ է։ 1988 թվականից համաշխարհային իսլամական կոնգրեսի անդամ է։ 1989 թվականին Փաշազադեն ընտրվել է ԱԽՍՀՄ Գերագույն խորհրդի պատգամավոր։ 1992 թվականին Փաշազադեն Ադրբեջանի, Վրաստանի, Դաղստանի, Կաբարդա-Բալկարիայի, Ինգուշիայի, Չեչնիայի, Կարաչայ-Չերքեզիայի և Ադըղեայի հոգևոր առաջնորդների կողմից ընտրվել է կովկասյան ժողովուրդների հոգևոր խորհրդի նախագահ։
Իսլամական կոնֆերանս կազմակերպության կավավարման խորհրդի և Եվրասիայի իսլամական խորհրդի անդամ է։ 2004 թվականից ԱՊՀ երկրների միջկրոնական խորհրդի նախագահն է։
2009 թվականին Ադրբեջանը պետական մակարդակով նշեց նրա ծննդյան 60 և Կովկասի մուսուլմանների առաջնորդ լինելու 30֊ամյակը։


== Հեղինակած հոդվածներ ==
«Իսլամը Կովկասում»
«Շեհիդները իսլամում»
«Կրոն և ազգամիջյան հարաբերություններ»
«Ազգը և հանրությունը իսլամում»


== Տես նաև ==
Կրոնն Ադրբեջանում


== Ծանոթագրություններ ==


== Արտաքին հղումներ ==
Կովկասյան մուսուլմանների վարչության պաշտոնական կայք Archived 2019-12-21 at the Wayback Machine.
Ալեքս Մաճավարիանի

Ալեքս Դավիթի Մաճավարիանի (վրաց.՝ ალექსი მაჭავარიანი, սեպտեմբերի 23, 1913(1913-09-23) կամ հոկտեմբերի 6, 1913(1913-10-06), Գորի, Թիֆլիսի նահանգ, Ռուսական կայսրություն - դեկտեմբերի 31, 1995(1995-12-31) կամ դեկտեմբերի 30, 1995(1995-12-30), Թբիլիսի, Վրաստան), վրացի խորհրդային կոմպոզիտոր, դիրիժոր։ ԽՍՀՄ ժողովրդական արտիստ (1958)։


== Կենսագրություն ==
1936 թվականին ավարտել է Թբիլիսիի կոնսերվատորիան (Սարգիս Բարխուդարյանի և Պյոտր Ռյազանովի կոմպոզիցիայի դասարաններ)։ Ստեղծագործական գործունեությունն սկսել է 1935 թվականին։
1956-1957 թվականներին եղել է Վրաստանի սիմֆոնիկ նվագախմբի գեղարվեստական ղեկավար, 1962-1968 թվականներին՝ Վրաստանի կոմպոզիտորների միության վարչության նախագահ, 1962-1973 թվականներին՝ ԽՍՀՄ կոմպոզիտորների միության քարտուղարներից։ 1939 թվականից դասավանդել է Թբիլիսիի կոնսերվատորիայում (1963 թվականից՝ պրոֆեսոր)։
Ստեղծագործություններից են՝ «Օթելլո» բալետը՝ ըստ Շեքսպիրի (1957, էկրանավորվել է 1961 թ.` «Վենետիկյան մավր» անունով), «Մայր և որդի» օպերան (1945), ջութակի և նվագախմբի կոնցերտը (1950, ԽՍՀՄ պետական մրցանակ, 1951), «Հինգ մենախոսություն» վոկալ-սիմֆոնիկ շարքը (1968, Վրացական ԽՍՀ պետական մրցանակ, 1971) և այլն։
Եղել է ԽՍՀՄ VI-VII գումարումների Գերագույն խորհրդի պատգամավոր (1962-1970)։


== Ծանոթագրություններ ==
Քոմանչի շրջան (Տեխաս)

Անվան այլ կիրառումների համար տե՛ս՝ Քոմանչի շրջան (այլ կիրառումներ)Քոմանչի շրջան (անգլ.՝ Comanche County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 13 483 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 13 974 մարդ։ Շրջկենտրոնն է Քոմանչի (անգլ.՝ Comanche) բնակավայրը։


== Պատմություն ==
Շրջանը պաշտոնապես կազմավորվել է 1856 թվականին Բոսքի և Քորյել շրջանների հատվածներից։ Իր անվանումը ստացել է հնդկացիական Քոմանչի ցեղերի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Քոմանչի շրջանի ընդհանուր մակերեսը կազմում է 2454 կմ², որից 2429 կմ²-ն զբաղեցնում է ցամաքը, իսկ 25 կմ²-ն կամ 1,05 %-ը՝ ջրային տարածքները։


=== Հարևան շրջաններ ===
Էրաթ շրջան (հյուսիս-արևելք)
Համիլտոն շրջան (հարավ-արևելք)
Միլս շրջան (հարավ)
Բրաուն շրջան (հարավ-արևմուտք)
Իստլենդ շրջան (հարավ-արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 14 026 մարդ։ Առկա էր 5522 տնային տնտեսություն և 3926 ընտանիք։ Բնակչության խտությունը կազմում էր 6 մարդ/կմ²։ Հաշվվում էր 7105 բնակելի շինություն՝ 3 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 87,30 %, աֆրոամերիկացիներ – 0,44 %, բնիկ ամերիկացիներ (հնդկացիներ) – 0,61 %, ասիացիներ – 0,13 %, խաղաղօվկիանոսյան կղզիների բնակիչներ – 0,01 %, այլ ռասաների ներկայացուցիչներ – 9,70 %, երկու կամ ավելի ռասաների ներկայացուցիչներ – 1,82 %: Իսպանախոսները կամ լատինոամերիկացիները կազմում են բնակչության 21 %–ը (անկախ ռասայից)։
Բնակչության տարիքային կազմը հետևյալն էր՝ 25,30 % - մինչև 18 տարեկան, 7,10 % - 18-24 տարեկան, 23,30 % - 25-44 տարեկան, 24,00 % - 45-64 տարեկան և 20,30 % - 65 և ավելի բարձր։ Շրջանի բնակչի միջին տարիքը 40 տարեկան է։ Յուրաքանչյուր 100 կնոջը բաժին է ընկնում 95,80 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 94,40 տղամարդ։ 
2010 թվականի դրությամբ բնակչության թիվը կազմում էր 13 974 մարդ։ Բնակչության խտությունը կազմում էր 6 մարդ/կմ²։
Բնակչության աճի դինամիկան ըստ տարեթվերի․


== Ծանոթագրություններ ==
Սիլախար

Սիլախար, գյուղ Արևմտյան Հայաստանում, Բիթլիսի վիլայեթի Խարզանի գավառակում։


== Պատմություն ==
1897 թվականի կոտորածների ժամանակ գյուղի հայերի մի մասին սպանել են։ Կենդանի մնացածներին բռնի մուսուլմանացրել են։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մոդոլո

Մոդոլո (իտալերեն՝ Modolo), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 193 մարդ (2008 թվականի տվյալներով), բնակչության խտությունը կազմում է 77 մարդ/կմ²։ Զբաղեցնում է 3 կմ² մակերես տարածք։
Փոստային ինդեքսն է՝ 8019։ Հեռախոսային կոդը՝ 0785։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0785 35666
Գլխավոր կայք։ http://www.comune.modolo.nu.it Archived 2008-07-04 at the Wayback Machine.


== Արտաքին հղումներ ==
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ջլոն

Ջլոնը կամ ապոնևրոզը (հուն․՝ ἀπօ - հեռացնել կամ առանձնացնել նախդիրից և νεῦρον՝ ջիլ, աճառ, նյարդ բառերից) լայն աճառային վահան է, որը կազմված է ամուր կոլագենային և էլաստիկ թելերից։ Ջլոնն ունի փայլուն, արցաթագույն տեսք։ Հիստոլոգիական կառուցվածքով այն նման է ջլի կառուցվածքին, սակայն գրեթե զուրկ է անոթներից և նյարդերից։ Կլինիկական տեսանկյունից առավել աչքի են ընկնում որովայնի առաջային պատի, գոտկային հատվածի ջլոնը։


== Որովայնի առաջային պատի ապոնևրոզ ==

Որովայնի ապոնևրոզը բունոց է հանդիսանում ուղիղ մկանի համար։ Այն ունի առաջային և հետին թիթեղներ։ Բունոցի հետին պատի ստորին 1/3-ը բացակայում է և ուղիղ մկանի հետին հատվածը հպվում է լայնական փակեղին։
Ուղիղ մկանի բունոցի վերին 2/3-ի արտաքին պատը կազմվում է արտաքին թեք մկանի ջլոնով և ներքին թեքի ջլոնի արտաքին թիթեղով, իսկ հետին պատը կազմվում է ներքին թեք մկանի ջլոնի հետին թիթեղով և որովայնի լայնական մկանի ջլոնով։ Ստորին երրորդականում բոլոր երեք մկանների ջլոններn անցնում են ուղիղ մկանից առաջ և կազմում բունոցի առաջային պատը։


== Գոտկային շրջանի ջլոն ==
Գոտկային շրջանի ջլոնը ծածկում է գոտկային երկայնաձիգ մկանները՝ իրանն ուղղող և բազմաթել։


== Ափային ջլոն ==
Ափային ջլոնը ծածկում է ափի ու դաստակի մկանները։


== Գանգի ջլոն ==
Գանգի ջլոնը  տեղակայված է մաշկի և վերնոսկրի միջև, և անցնելով գանգոսկրի կարանների վրայով, հանդիսանում է ճակատածոծրակային մկանի բաղկացուցիչ մասը՝ միացնելով դրա ծոծրակային և ճակատային հատվածները։


== Տես նաև ==
Փակեղ
Ջիլ
Մկան


== Ծանոթագրություններ ==


== Աղբյուրներ ==
Ապոնևրոզ․ Բրոքհաուզի և Եֆրոնի հանրագիտական բառարան
Կիռնա (այլ կիրառումներ)

Կիռնա անունը կամ տերմինը կարող է վերաբերել հետևյալ հոդվածներին․

Կիռնա - գյուղ Էստոնիայի Մառտնա շրջանի կազմում։
Կիռնա - գյուղ Էստոնիայի Տյուռի շրջանի կազմում։
Կիռնա - գյուղ Էստոնիայի Մյառյամաա շրջանի կազմում։
La Ghirlandata

«La Ghirlandata», անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1873 թվականին։ Ներկայումս նկարը գտնվում է Լոնդոնի Գիլդհոլ պատկերասրահի հավաքածուում։


== Տեղեկություն նկարի մասին ==
Նկարչի եղբայր, քննադատ Ուիլյամ Մայքլ Ռոսսետտին գրել է, որ նկարի անվանումը կարելի է թարգմանել որպես «Դրասանգով պսակավորված» կամ «Ծաղկեպսակի տիկին»։ Աշխատանքն ստեղծվել է Ուիլյամ Մորիսի առանձնատանը՝ Քելմսքոթում։ Նկարի համար բնորդուհի է եղել Ալեքսա Ուայլդինգը, երկու հրեշտակների դեմքերի համար կեցվածք է ընդունել Մեյ Մորիսը՝ Ուիլյամ և Ջեյն Մորիսների դուստրը (նկարն ստեղծելու պահին նա եղել է տասը տարեկան)։
Նկարում քնար նվագող աղջիկ և երկու հրեշտակ են պատկերված, որոնք դյութանքով երաժշտություն են լսում։ Ուիլյամ Մայքլ Ռոսսետտին ենթադրել է, որ իր եղբայրը մտադիր է եղել պատկերել «երիտասարդություն, գեղեցկություն և արվեստի կարողություն, որոնք արժանի են երկնային հանդիսատեսին, սակայն այդ ամենը մթագնվում են նրանով, որ աղջիկը դատապարտված է մեռնելու»։ Վերջինս կարող է կապված լինել նկարչի կյանքի ծանր շրջանի հետ. դրանից կարճ ժամանակ առաջ նա փորձել էր ինքնասպանություն կատարել։ Ուիլյամ Մայքլ Ռոսսետտին նաև նշել է, որ սկզբնապես նկարում ծաղիկների մեջ պետք է լիներ նաև թունավոր ընձախոտ, սակայն իր եղբայրը «սխալ է գործել»՝ դրանց փոխարեն նկարելով ոջլադեղ։ Նկարի մնացած խորհրդանշական ծաղիկների մեջ կարելի է նկատել ցախակեռաս և վարդ, որոնք խորհրդանշում են սեր և սեքսուալություն։ Սիր խորհրդանիշ են հանդիսանում նաև հենց քնարը և երաժշտությունը. նկարի ստեղծման ժամանակ Ուիլյամ Մորիսը Քելմսքոթում չի եղել, բայց այդտեղ էր նրա կինը՝ Ջեյնը, որը Դանթե Գաբրիել Ռոսսետտիի սիրեցյալն էր։ Ուիլյամ Բելլ Սքոթին ուղղված իր նամակում նկարիչը հայտնել է, որ նկարի վրա հսկայական աշխատանք է տարվել, այդ թվում և բույսերի և գույների վրա, որոնք «առանձնահատուկ մանրազննությամբ նկարվել են բնությունից», և նա ենթադրել է, որ դա «աշխարհի ամենականաչ նկարն է». գլխավոր կերպարը կանաչ է հագած և շրջապատված կանաչ տերևներով, նա նաև գրել է, որ այդ աշխատանքը համարում է իր լավագույն ստեղծագործությունը։ «La Ghirlandata» նկարը հանդիսանում է նաև Ջոն Քիթսի «Անգութ գեղեցկուհին» բալլադի կերպարի վենետիկյան մեկնաբանությունը։


== Ծանոթագրություններ ==
Բորիս Ռավենսկիխ

Բորիս Իվանովիչ Ռավենսկիխ (հունիսի 14 (27), 1914 կամ հունիսի 27, 1914(1914-06-27), Սանկտ Պետերբուրգ, Ռուսական կայսրություն - հունվարի 10, 1980(1980-01-10), Մոսկվա, ԽՍՀՄ), խորհրդային ռեժիսոր։ ԽՍՀՄ ժողովրդական արտիստ (1968)։ ՍՄԿԿ անդամ 1954 թվականից։
1935 թվականին ավարտել է Լենինգրադի թատերական տեխնիկումի ռեժիսորական ֆակուլտետը։ 1935-1938 թվականներին եղել է ռեժիսորի ասիստենտ Մեյնրխոլդի անվան թատրոնում, 1941-1950 թվականներին՝ Դրամատիկական ստուդիայի (հետագայում Մոսկվայի Ստանիսլավսկու անվան դրամատիկական թատրոն), 1951-1960 թվականներին՝ Փոքր թատրոնի ռեժիսոր, 1960-1970 թվականներին՝ Մոսկվայի Պուշկինի անվան Դրամատիկական թատրոնի, 1970-1976 թվականներին՝ Փոքր թատրոնի գլխավոր ռեժիսոր։ Լավագույն բեմադրություններից են Լ․ Տոլստոյի «Խավարի իշխանությունը» (1956), «Հերկած խոպան» (1964, ըստ Շոլոխովի), Դրուցեի «Մեր ջահելության թռչունները» (1972, Ունգուրյանուի հետ)։ Նրա բեմադրություններին բնորոշ է կերպարների հոգեբանական սրությունը, փիլիսոփայության խորությունը, հուզական ներգործության ուժը։ ԽՍՀՄ (1951, 1972) և ՌԽՖՍՀ (1967) պետական մրցանակներ։
Պարգևատրվել է Լենինի և 2 այլ շքանշաններով։
Պիս

Պիս (ֆր.՝ Pys), համայնք Ֆրանսիայի Պիկարդիա մարզի Սոմ գավառում։
Բնակչությունը 2009 թվականի դրությամբ կազմում է 104 մարդ, բնակչության խտությունը` 20.59 մարդ/կմ²։ Բնակավայրը զբաղեցնում է 5.05 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 39 կմ հյուսիս-արևելք։


== Բնակչություն ==


== Տնտեսություն ==
2010 թվականին ուներ 66 աշխատունակ (15-64 տարեկան)  բնակիչ, որոնցից ակտիվ էին 54-ը, իսկ ոչ ակտիվները` 12։ Ակտիվության ցուցանիշը կազմում է 81,8 %։ 54 աշխատունակ մարդկանցից աշխատել է 45 անձ (30 տղամարդ և 15 կին)։ Գործազուրկ են եղել 9 անձ (1 տղամարդ և 8 կին)։ 12 անաշխատունակներից 4-ը եղել են աշակերտներ կամ ուսանողներ, 2-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հազարապետ (անձնանուն)

Հազարապետ, հայկական արական անուն։ Առաջացել է հայերեն հազարապետ՝ «հազար զինվորների պետ» բառից։ Գործածվել է 13-17-րդ դարերում։ Այս անունից է առաջացել Հազարպետյան ազգանունը։


== Գործածություններ ==
Հազրպետ քահանա, որդի հյուսն Աստվածատուրի, որ նրա համար 1223 թվականին Նիկոպոլսի Խավմ քաղաքում գրել տվեց մի Ավետարան։
Հազարապետ, հիշատակված է 1635 թվականին և Հազրապետ երեց՝ 1697 թվականին


== Ծանոթագրություններ ==
Պրոսյանիկովկա (գյուղ, Կոբելյակի շրջան)

Պրոսյանիկովկա (ուկրաիներեն՝ Просяниківка), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Պրոսյանիկովկա գյուղում բնակվում էր 254 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կալկանովո

Կալկանովո (ռուս.՝ Калканово, բաշկիրերեն՝ Ҡалҡан), գյուղ Ռուսաստանի, Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 395 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոբինո (գյուղ, Պուտիվիլի շրջան)

Անվան այլ կիրառումների համար տե՛ս՝ Բոբինո (այլ կիրառումներ)Բոբինո (ուկրաիներեն՝ Бобине), գյուղ Ուկրաինայի Սումիի մարզի Պուտիվիլի շրջանում։ Հիմնադրվել է 17-րդ դարում։
2001 թվականի տվյալներով Բոբինո գյուղում բնակվում էր 467 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լավա (գյուղ, Սուրսկի շրջան)

Անվան այլ կիրառումների համար տե՛ս՝ Լավա (այլ կիրառումներ)Լավա (ռուս.՝ Лава), գյուղ Ռուսաստանի, Ուլյանովսկի մարզի Սուրսկի շրջանի կազմում։
Բնակչությունը վերջին հայտնի գրանցված տվյալներով կազմում էր 796 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (322201-322300)

Աստերոիդների ցանկ (322101-322200)  • Աստերոիդների ցանկ  • Աստերոիդների ցանկ (322301-322400)
 Աստերոիդների ցանկ (322101-322200)  • Աստերոիդների ցանկ  • Աստերոիդների ցանկ (322301-322400)
Նիկոլաևսկի գյուղական խորհուրդ (Զաչեպիլովսկի շրջան)

Անվան այլ կիրառումների համար տե՛ս՝ Նիկոլաևսկի գյուղական խորհուրդ (այլ կիրառումներ)Նիկոլաևսկի գյուղական խորհուրդ  (ուկրաիներեն՝ Миколаївська сільська рада), Ուկրաինայի Խարկովի մարզի Զաչեպիլովսկի շրջանում։
2001 թվականի տվյալներով Նիկոլաևսկի գյուղական խորհրդում բնակվում էր 1719 մարդ։ Բնակավայրը զբաղեցնում է 72.53 կմ² տարածք։ Բնակչության խտությունը կազմում էր 23.7 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բոսանսկա Կրուպա

Բոսանսկա Կրուպա (բոս․՝ Bosanska Krupa, սերբ.՝ Босанска Крупа, խորվ.՝ Bosanska Krupa), քաղաք Բոսնիա և Հերցեգովինայի հյուսիս-արևմտյան մասում։ Մտնում է Բոսնիա և Հերցեգովինայի Ֆեդերացիայի կազմում։ Համանուն համայնքի վարչական կենտրոնը։


== Աշխարհագրություն ==
Քաղաքը տեղակայված է Ունա գետի հովտում, համանուն համայնքի կենտրոնական մասում, Ունա֊Սանա կանտոնի արևելյան մասում։ Քաղաքի տարածքը կազմում է 105 կմ2։
Տեղակայված է նախալեռնային տարածքում։ Տեղի ռելիեֆը իրենից ներկայացնում է բլրավոր հողեր։ Քաղաքի հիմնական մասը տեղակայված է Ունա գետի դելտայում։ ԲԾՄ-ն կազմում է 1877 մ։ Բացարձակ բարձրությունը գերազանցում է 320 մետրը։
Քաղաքի միջով հոսում են Ունա և Կրուժնիցա գետերը։


== Պատմություն ==
Միջնադարում քաղաքը մտել է Խորվաթիայի թագավորության կազմում։
Օսմանյան զորքերի՝ Վիեննա արշավանքի ժամանակ քաղաքը գրավվել է թուրքերի կողմից և աստիճանաբար այնտեղ սկսել է տարածվել իսլամը, որն արդյունքում դարձել է քաղաքի գերակշռող կրոնը։


== Բնակչություն ==
1991 թվականի մարդահամարի տվյալների համաձայն՝ քաղաքի բնակչությունը կազմել է 14 416 մարդ։ 2013 թվականին քաղաքում ապրել են 11 514 մարդ։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Ունա Սանա կանտոն
Բնակավայրի պաշտոնական կայքէջ
Բնակավայրի ոչ պաշտոնական կայքէջ
Հովտամեջի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Հովտամեջ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
(435) Էլլա

(435) Էլլա (անգլ.՝ Ella), աստերոիդ աստերոիդների հիմնական գոտում։ Հայտնաբերվել է 1898 թվականի սեպտեմբերի 11-ին Մաքս Վոլֆի և Առնոլդ Շվասմանի կողմից Հայդելբերգում։
Միջին հեռավորությունը Արեգակից կազմում է 2,450258 ա. մ., առավելագույնը մոտենում է 2,0724 ա. մ. հեռավորության վրա և հեռանում 2,8281 ա. մ., իսկ Երկրի ուղեծրին Էլլա աստերոիդը նվազագույնը մոտենում է 1,0677 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1400,93 երկրային օրվա ընթացքում, իր ուղեծրով շարժվելով միջինում 0,256972 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,82° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(435) Էլլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կորկինո (գյուղ, Վսևոլոժսկի շրջան)

Կորկինո (ռուս.՝ Коркино), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արծվանիստ

Անվան այլ կիրառումների համար տե՛ս՝ Արծվանիստ (այլ կիրառումներ)Արծվանիստ, գյուղ Հայաստանի Գեղարքունիքի մարզում, Սևանա լճի ափամերձ հարթավայրում, Կոթիկ գետի շրջանում։ Մարզկենտրոն Գավառից գտնվում է 53 կմ հարավ–արևելք։ Տեղակայված է ծովի մակերևույթից 1950 մետր հեռավորության վրա։
Նախկինում Ալաչալու Ներքին անվամբ մտել է Երևանի նահանգի Նոր Բայազետի գավառի կազմում։


== Բնակչություն ==
Ներկայիս բնակչության նախնիները 1829-1830 թթ. գաղթել են Ալաշկերտից։
Արծվանիստի ազգաբնակչության փոփոխությունը.


== Տնտեսություն ==
Բնակչությունը զբաղվում է այգեգործությամբ, ծխախոտագործությամբ, բանջարաբոստանային մշակաբույսերի մշակմամբ և անասնապահությամբ։


== Պատմամշակութային կառույց ==
Արծվանիստի հարավարևելյան ծայրամասում կանգուն է Վանեվանի վանքը (10 դար), որի համալիրի մեջ է մտնում սբ. Գրիգոր Լուսավորիչ եկեղեցին (903 թվական)։ Գյուղից 3 կմ հարավ կա ավերակ գյուղատեղի, ուր գտնվում են Հնեվանքը և Քոլատակի սբ. Աստվածածին եկեղեցին։


== Տես նաև ==
Արծվանիստի պատմության և մշակույթի անշարժ հուշարձանների ցանկ


== Արտաքին հղումներ ==
2001 թվականի Հայաստանի մարդահամարի արդյունքները, Հայաստանի վիճակագրական կոմիտե
Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio 
Brady Kiesling, Rediscovering Armenia, p. 48, available online at the website of the Internet Archive:


== Ծանոթագրություններ ==
Հայ TV

«Հայ TV», հայկական մասնավոր հեռուստաընկերություն։ Հիմնվել է 1999 թվականին Գագիկ Բունիաթյանի կողմից։ Հեռուստաալիքը ներկայացնում էր լրատվական, հասարակական, քաղաքական, երաժշտական և ժամանցային բնույթի հաղորդումներ։ Եթերային հեռարձակումը ավարտվել է 2010 թվականին, զիջելով իր հաճախականությունը ԼԱՅՄ հեռուստաալիքին։


== Հաղորդումներ ==
Լուրեր
Լույսդ բարի
Երեկոյան կոկտեյլ (ցուցադրվել է նաև Առաջին Ալիքով)
Վերնիսաժ
3-րդ ակումբ
Հապետ Show (հետագայում հեռարձակվել է Լայմով)
Անտառային ձայներ
Համով մենամարտ
Շաբաթ երեկո
Տատիկի գաղտնիքները


== Տարբերանշաններ ==


== Ծանոթագրություններ ==
(6528) Բոդեն

(6528) Բոդեն (անգլ.՝ Boden), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 21-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,253145 ա. մ., առավելագույնը մոտենում է 1,8596 ա. մ. հեռավորության վրա և հեռանում 2,6467 ա. մ.։ Արեգակի շուրջ մեկ ամբողջական պտույտ է կատարում 1235,33 երկրային օրվա ընթացքում, իր ուղեծրով շարժվելով միջինում 0,291421 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6528) Բոդեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չեռնոգորիայի փոստ


== Պատմություն ==

Հանրային փոստը Չեռնոգորիայում հայտնվել է 1841 թ-ին։ Առաջին փոստային նամականիշը թողարկվել է 1874 թվականին։ Չեռնոգորիան երկրորդ անգամ դարձել է Համաշխարհային փոստային միության անդամ 2006 թվականի հուլիսի 26-ին։
1998 թ. դեկտեմբերի 31-ին Չեռնոգորիայի պետական փոստա-հեռագրա-հեռախոսային վարչությունը PTT Montenegro բաժանվել է երկու ինքնուրույն կազմակերպությունների՝ հեռակապի ոլորտում աշխատող Crnogorski Telekom («Չեռնոգորսկի տելեկոմ») ընկերության և փոստային կապի ոլորտում գործող Pošta Crne Gore («Չեռնոգորիայի փոստ») ընկերության։


== Կազմակերպական կառուցվածք ==

Ընկերությունը կառավարում են տնօրենների խորհուրդը և գործադիր տնօրենը իր տեղակալի հետ միասին։ Ընկերության կազմակերպական կառուցվածքի մեջ մտնում են.։

փոստային շահագործման բաժին
տեղեկատվական աջակցման բաժին
իրավաբանական և կադրերի բաժին
հաշվողական և վիճակագրության բաժին
մարկետինգի և վաճառքների բաժին
տնտեսական բաժին
որակի և ներքին վերահսկողության բաժին
ընդհանուր ծառայությունների բաժին
13 փոստային կենտրոններ,
ծրագրավորվող տրամաբանական կարգավորիչ


== Շտաբ կայան ==
Ընկերության գլխավոր վարչությունը գտնվում է հետևյալ հասցեում.։

Pošta Crne Gore
Ulica Slobode broj 1
81 000 Podgorica


== Տես նաև ==
Չեռնոգորիայի փոստի և փոստային նամականիշերի պատմություն


== Ծանոթագրություններ ==
Ապչինաև

Ապչինաև (ռուս.՝ Апчинаев, խակ.՝ Апчинай аалы), աուլ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2003 թվականին գրանցված տվյալներով կազմում էր 589 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոսկալենսկի շրջան

Մոսկալենսկի շրջան (ռուս.՝ Москаленский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1935 թվականին։ Վարչական կենտրոնը՝ Մոսկալենկի։


== Աշխարհագրություն ==
Շրջանի տարածքի մակերեսը կազմում է 2500 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 32272 մարդ։ Բնակչության խտությունը կազմում էր 12,91 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նատալյա Իշչենկո

Նատալյա Սերգեևնա Իշչենկո (ռուս.՝ Наталья Серге́евна Ищенко, ապրիլի 8, 1986(1986-04-08), Սմոլենսկ, ՌԽՖՍՀ, ԽՍՀՄ), ռուս գեղալողորդ։
Նատալյա Իշչենկոն 5 անգամ դարձել է Օլիմպիական խաղերի, 19 անգամ Աշխարհի առաջնության և 12 անգամ Եվրոպայի առաջնության չեմպիոն։
2010 թվականի Եվրոպայի առաջնության ժամանակ 4 անգամ արժանացել է ոսկե մեդալի, և դարձել պատմության մեջ առաջին լողորդը ով հաղթել է բոլոր 4 մրցասպարեզներում։


== Կենսագրություն ==
Նատալյա Իշչենկոն ծնվել է 1986 թվականի ապրիլի 8-ին՝ Սմոլենսկ քաղաքում։ Միացել է Ռուսաստանի ազգային հավաքականին 2002 թվականին։
Ունի Ռուսաստանի սպորտի վաստակավոր վարպետի կոչում։
Նատալյան առաջին անգամ մասնակցել է Օլիմպիական խաղերին 2008 թվականին։ 2012 թվականին Նատալիա Իշչենկո և Սվետլանա Ռոմանշինա զույգը Ռուսաստանի հավաքականի համար նվաճել են 2 ոսկե մեդալ։


== Ծանոթագրություններ ==


== Արտաքին հղումներ ==
Անձնական կայք Archived 2017-09-26 at the Wayback Machine.
Նատալյա Իշչենկոյի էջը sports-reference.com կայքում Archived 2012-11-16 at the Wayback Machine.
Հայերը Նիկոսիայում

Նիկոզիայում հայերն սկսել են հասաաավել IV-V դդ.։ XII դ., երբ կիպրոսահայ համայնքը ստվարացել է, այստեղ ստեղծվել է եպիսկոպոսություն։ ХП-XV դդ. Նիկոգիայում հիշվում են «Արմենիա» թաղը, «Հայոց դռները»։ XVII-XIX դդ. համայնքն անկում է ապրել։ Վերստին աշխուժացել է XX դ. սկզբին, երբ քաղաքում հաստատվել են Մեծ եղեռնից փրկված և Կիլիկիայից փախած հայեր։ Կիպրոսի կառավարության, մասամբ էլ Եվրոպայի մի շարք եկեղեցական կազմակերպությունների օժանդակությամբ Նիկոզիայի Ակրոպոփս թաղամասի Արմենիա պողոտայի վրա 1981-ին կառուցվել է Ս. Աստվածածին հայկական եկեղեցին, «Նարեկ» ազգային վարժարանը, առաջնորդարանը, ակումբներ, Գալայճյան ծերանոց-հանգստյան տունը (կառուցվել է Արամ և Պետրոս Գալայճյան եղբայրների միջոցներով՝ ի հիշատակ իրենց ծնողների)։ Ներկայումս (2003) Նիկոգիայում բնակվում է շուրջ 1200 հայ։


== Աղբյուրներ ==
Հայ Սփյուռք հանրագիտարան, Երևան, Հայկական հանրագիտարան հրատարակչություն, 2003։Կաղապար:Կիպրոս-անավարտ
Էնցա Հաջիա

Ռուենսա Հաջիայ (հոկտեմբերի 19, 1995(1995-10-19), Տիրանա, Ալբանիա, հայտնի է որպես Էնկա Հախիայ կամ պարզապես Էնկա), ալբանացի երգչուհի է և երգերի հեղինակ։ Ճանաչման է արժանացել 2014 թվականին «A po t'pëlqen» երգի թողարկումով, որը Յություբում ունեցել է 100,000 դիտում՝ 24 ժամվա ընթացքում։
Հախիան իր երաժշտական նորամուտը կատարել է 2012 թվականին «The Best Of» և «Kjo Verë» երգերով։ Ավելի ուշ նա միացել է Big Basta-ին Kënga Magjike-ում և աշխատել այլ արտիստների հետ։ Նա 2 անգամ մասնակցել է Top Fest-ին՝ երկրորդ անգամ հասնելով մինչև կիսաեզրափակիչ։
Նա նաև մասնակցել է Zhurma Show Awards-ին 2016 թվականին և արժանացել 4 մրցանակի՝ գրավելով առաջին տեղը։


== Վաղ կյանք և կարիերա ==
Ռուենսա Հախիան ծնվել է 1995 թվականի հոկտեմբերի 19-ին՝ Տիրանայում, ալբանացի ուղղափառների ընտանիքում։ Նա սկսել է Յություբ ներբեռնել այնպիսի արտիստների երգերի քավերներ, ինչպիսիք են Լեդի Գագան, Ջեսսի Ջեյը, Ռիտա Օրան և այլք։ Նա սկսել է օգտագործել Keek, որը սոցիալական մեդիա է տեսանյութերի համար, և ձեռք է բերել երկրպագուներ։ Նա կատարել է տարբեր երգերի կարճ հատվածներ, ներբեռնել տեսանյութեր իր առօրյա կյանքից և այլն։ Չնայած նրա դեբյուտը չի արժանացել մեծ արձագանքի, նա շարունակել է հանդես գալ որպես մենակատար, նա կատարել է շատ հայտնի երգերի քավեր տարբերակները։ Նա մասնակցել է Top Fest-ին 2 անգամ՝ 2013 և 2014 թվականներին։ 2016 թվականին՝ Zhurma Show Awards-ում Էնկան հաղթել է 4 անվանակարգում, այդ թվում «Լավագույն փոփ», «Լավագույն երգչուհի» «Dreq» երաժշտական հոլովակով և «Ինտերնետ մրցանակ», «Լավագույն տեսանյութ» անվանակարգում «Bow Down» տեսահոլովակով, որ ստեղծել էր ալբանացի ռեփեր Նոյզիի հետ։


=== Նոր սինգլ և քննադատություն ===
Հախիան «A po t'pëlqen» սինգլը ներբեռնել է Keek: Երաժշտական հոլովակը թողարկել է հուլիսի վերջին և արժանացել բարձր գնահատականի։ Բացի իր հայրենակիցներից, նա երկրպագուներ ուներ  նաև արտասահմանում։ Երգը, որ առաջին շաբաթվա ընթացքում ունեցել է հարյուր հազարավոր դիտումներ, ստացել է բազմաթիվ քննադատություններ։ Նա նաև Ալբանիայի հայտնի երգիչներից է։


== Սկավառակագրություն ==
2012 – "The Best Of"
2012 – "Kjo Verë" (This summer)
2012 – "100" featuring Big Basta & Etnon
2012 – "All That" feat. Big Basta
2013 – "Dua të jesh ti" (I want you), Top Fest 2013.
2013 – "Jepe Tash" (Give it to me now)
2013 – "Real Love" feat. Ardit
2013 – "E ke rradhën ti" (It's your turn)
2013 – "Baby Girl & Gangsta Boo" feat. B Genius
2014 – "Ata nuk e din" (They don't know) feat. Noizy
2014 – "Ishim ne" (We were), Top Fest 2014
2014 – "A po t'pëlqen" (Do you like it)
2014 -Enca & Mozzik "Edhe njo"(anotherone)
2015 -Soul Killa
2015  -Call Me Goddess
2016 -Dreq (Devil)
2016 -Bow Down (Përkulu)
2017-Love on my body (LOMB)
2017- CIAO


== Մրցանակներ և անվանակարգեր ==
Top Music Awards

Zhurma Show Awards


== Ծանոթագրություններ ==
Սուրբ Օլաֆի եկեղեցի (Տալլին)

Սուրբ Օլաֆի եկեղեցի (էստ․՝ Oleviste kirik), եկեղեցի Էստոնիայի մայրաքաղաք Տալլինում։ Կառուցվել է 12-րդ դարում և հանդիսացել է Հին Տալլինի սկանդինավյան համայնքի կենտրոնը։ Այն ենթարկվել է Օլաֆ 2-րդ թագավորին։ Առաջին հիշատակությունները թվագրվում են 1267 թվականին։ Հայտնի է նաև, որ եկեղեցին հիմնանորոգվել է 14-րդ դարում։
Եկեղեցու աշտարակի երկարությունը 1950 թվականին 125 մ էր։ Իր բարձրության պատճառով այն մի քանի անգամ կայծակնահարվել է, ամբողջությամբ այրվել և կրկին վերականգնվել։ Այժմ եկեղեցու բարձրությունը 123.7 մ է։ Այն հանդիսանում է Տալլինի ամենաբարձր շինությունը։


== Պատկերներ ==

		
		
		
		


== Ծանոթագրություններ ==
Խոտ

Անվան այլ կիրառումների համար տե՛ս՝ Խոտ (այլ կիրառումներ)
Խոտ, հնձած և չորացրած կանաչ։ Մսուրային շրջանի հիմնական կերերից է։ Կերային արժեքը կախված է կանաչի բուսաբանական կազմից, բերքահավաքի ձևերից ու ժամկետից, պահպանման պայմաններից։ Ըստ բուսաբանական կազմի լինում է թիթեռնածաղկավոր, հացազգի, տարաբույս և խառը։ Առավել արժեքավոր խոտ ստացվում է առվույտից, կորնգանից, ցանովի վիկից, հացազգի և լոբազգի բույսերից։ Որակով խոտը ստանալու համար պետք է կանաչը քաղել ծաղկման, իսկ հացազգիները՝ հասկակալման սկգբներին։ 100 կգ լավագույն խոտը պարունակում է մոտ 50 կերամիավոր, 9, 2 կգ մարսելի պրոտեին, 1000 - 1500 գ կալցիում, 200 - 220 գ ֆոսֆոր, կարոտին, 
  
    
      
        B
        1
        ,
        B
        2
        ,
        D
        ,
        C
      
    
    {\displaystyle B1,B2,D,C}
   վիտամիններ։ Խոտը պահում են դեզերով՝ բաց երկնքի, երբեմն՝ ծածկի տակ։ Տեղափոխելը հեշտացնելու նպատակով խոտը մամլում են։
Թորոս Վեզիրյան

Թորոս Վարդանի Վեզիրյան (1911, Աշխաբադ, Անդրկասպյան մարզ, Թուրքեստան, Ռուսական կայսրություն), հայ գեղանկարիչ։


== Կենսագրություն ==
1938 թվականին ավարտել է Լենինգրադի գեղարվեստա-մանկավարժական ուսումնարանը, 1950 թվականին՝ Մոսկվայի Համամիութենական կինոինստիտուտի նկարչական ֆակուլտետը։ 1953 թվականից մասնակցել է ցուցահանդեսների։ Գլխավոր գործերից են՝ «Ձկնորսական ծովաքարշ», «Ամպամած օր», «Վլադիմիր նավահանգիստը», «Ձմեռ», «Ծայրագույն հյուսիս. աղջամուղջ», «Լենին», «Ատոմանավը Կոլսկի ծովածոցում»։ Ապրել ու ստեղծագործել է Մոսկվայում։


== Ծանոթագրություններ ==
Դենիել Պանաբեյքեր

Դենիել Նիկոլ Պանաբեյքեր (անգլ.՝ Danielle Nicole Panabaker, սեպտեմբերի 19, 1987(1987-09-19), Օգաստա, Ջորջիա), ամերիկացի դերասանուհի։
Քեյ Պանաբեյքերի ավագ քույրը։


== Կենսագրություն ==
Դենիել Նիկոլ Պանաբեյկերը ծնվել է 1987 թվականի սեպտեմբերի 19-ին Օգաստա քաղաքում։ 2001 թվականից ակտիվորեն սկսել է նկարահանվել տարբեր ֆիլմերում և հեռուստասերիալներում, ինչպիսիք են՝ «Օրենք և կարգ. Հատուկ մարմին», «Մալկոլմը ուշադրության կենտրոնում է», «C.S.I. Հանցանքի վայրը»։ 2001 թվականին Դենիելը երկու անգամ դարձել է «Երիտասարդ դերասան» մրցանակի դափնեկիր (2001 թվականին «Պաշտպան» հեռուստասերիալում խաղալու համար, իսկ 2004 թվականին` «Դևիդի փնտրտուկներում» ֆիլմում խաղալու համար), սակայն ավելի մեծ ճանաչում է ձեռք բերել «Բարձրագույն պիլոտաժ» ֆիլմի շնորհիվ, որն էկրան է բարձրացել 2005 թվականին։


== Անձնական կյանք ==
2016 թվականի հուլիսին նշանվել է իր ընկերոջ` Հեյզ Ռոբբինսոնի հետ։


== Ֆիլմագրություն ==


=== Հեռուստատեսություն ===


== Հետաքրքիր փաստեր ==
2003 թվականին Դենիելը նկարահանվել է Էմի Շմուդտի (Amy Studt) «Misfit» երգի տեսահոլովակում։


== Ծանոթագրություններ ==


== Արտաքին հղումներ ==
Դենիել Պանաբեյկեր Internet Movie Database կայքում
Կաղապար:Tvtome person
Հոտավետ նյութեր

Հոտավետ նյութեր, բնորոշ հաճելի հոտով օրգանական միացություններ, որոնք օգտագործվում են օծանելիքի ու կոսմետիկական տարբեր նյութերի, օճառի, սինթետիկ լվացող միջոցների, սննդի և այլ ապրանքների արտադրության մեջ։ Դրանք լայնորեն տարածված են բնության մեջ։ Դրանք մտնում են եթերային յուղերի, հոտավետ խեժերի, ինչպես նաև բուսական և կենդանական ծագում ունեցող նյութերից անջատվող օրգանական այլ նյութերի բարդ խառնուրդների մեջ։ Օրգանական նյութերի հոտի և դրանց կառուցվածքի փոխադարձ կապի մասին կան բավականաչափ փորձնական տվյալներ, սակայն դեռևս հնարավոր չէ ճշգրտորեն կանխագուշակել սինթեզված նոր նյութի հոտը՝ հիմնվելով նրա կառուցվածքի վրա։ Բայց և այնպես կարելի է դուրս բերել մի քանի օրինաչափություններ օրգանական նյութի հոտի վրա կառուցվածքի ունեցած ազդեցության վերաբերյալ։ Մասնավորապես, հոտի վրա մեծ ազդեցություն ունի մոլեկուլի մեծությունը և ճյուղավոր վածության աստիճանը։ Մոլեկուլի մեջ ածխածնի ատոմների ճյուղավորված շղթա ունեցող միացություններն ունեն ավելի ուժեղ և հաճախ ավելի հաճելի հոտ, քան գծային շղթա ունեցողները։ Հոտի վրա ազդում են նաև տեղակալիչների դիրքը, բազմակի կապերի առկայությունը, տարածական գործոնները և ամբողջությամբ վերցված մոլեկուլի կառուցվածքը։


== Հոտավետ նյութերի տեսակներ ==
Արդյունաբերության մեջ կիրառվում են հետևյալ նյութերը. 

լինալոոլն ունի հովտաշուշանի հոտ - (CH3)2C=CH (CH2)2C (CH3) (OH)CH=CH2
ցիտրոնելոլը - (CH3)2C==CH (CH2)2CH (CH3)CH2CH2OH
β-ֆենիլէթիլսպիրտը ունի վարդի հոտ - C6H5CH2CH2OH
ցիտրալը ունի կիտրոնի հոտ - (CH3)2C=CH (CH2)2C (CH3)=CHCHO
դիֆենիլեթերը ունի խորդենու հոտ, իոնոնների նոսր լուծույթները՝ մանուշակի հոտ - C6H5OC6H5Արդյունաբերության մեջ hոտավետ նյութերը սինթեզում են քիմիական հումքից և անտառաքիմիական արդյունաբերության նյութերից (բևեկնայուղեր)։ Մշակված են նախկինում բնական հումքից ստացվող բազմաթիվ հոտավետ նյութերի, ինչպես նաև բնության մեջ դեռևս չհայտնաբերված հոտավետ նյութերի սինթեզի եղանակներ։
Յովան Ռայիչ

Վարդապետ Յովան կամ Յովան Ռաիչ (սերբ.՝ Јован Рајић, սեպտեմբերի 21, 1726(1726-09-21) կամ նոյեմբերի 22, 1726(1726-11-22), Սրեմսկի Կառլովցի, Military Frontier - դեկտեմբերի 22, 1801(1801-12-22) կամ դեկտեմբերի 23, 1801(1801-12-23), Kovilj, Slavonian Military Frontier), սերբ գրող և պատմաբան։


== Կենսագրություն ==
Վարդապետ Յովանը ծնվել է Սրեմսկի Կարլովցի գյուղում, սովորել է Կոմորանի ճիզվիտական գիմնազիայում, ապա Շոպրոնի բողոքական գիմնազիայում։ 1752-1756 թվականներին աստվածաբանություն է սովորել Կիևի աստվածաբանական ակադեմիայում։ Որոշ ժամանակ դասավանդել է Սրեմսկի Կառլովցիում և Նովի Սադում, իսկ 1772 թվականին թագադրվել է Կովիլսկի վանքում, որտեղ հետագայում դարձել է վարդապետ և իր կյանքի մնացած մասը անցկացրել գրական և պատմական երկեր գրելով։


== Ստեղծագործություն ==
Յովանը գրել է տարբեր լեզուներով, այդ թվում՝ ռուսերեն, գերմաներեն, հունգարերեն, եկեղեցական սլավոներեն և լատիներեն։ Յովանին է պատկանում Սլովենիայի տարբեր ժողովուրդների, հիմնականում բուլղարների, խորվաթների և սերբերի պատմությունը, դուրս է եկել մոռացության խավարից աշխատությունը, որը տպագրվել է Վիեննայում 1794-1795 թվականներին, ինչպես նաև Օձի ճակատամարտը արծվի հետ պոեմը (Բոզմայա Օռլովիի հետ)՝ նվիրված Ռուսաստանի և Ավստրիայի միջև թուրքերի հետ պատերազմին։
Նա նաև գրել է կաթողիկոսություն և վանքում կյանքի համար օգտակար կանոնների ժողովածու։ 


== Գործունեություն ==
Յովանը ձեռնարկել է ուսման երկար ճանապարհ, որը նրան բերել է Լեհաստան Վալախիա, Մոլդովա։ Նա հասավ մինչև Կոստանդնուպոլիս և Աթոս լեռան վանքում մնալու ընթացքում, չնայած վանականների անվստահությանը, նա կարողացավ ծանոթանալ թանկարժեք և չհրապարակված փաստաթղթերին, որոնք օգտակար էին իրեն իր պատմական աշխատությունը կազմելու համար։ Տպագրվել է հովանավորի ներդրման շնորհիվ։ Նա երկար ժամանակ ապրել է Մոսկվայում։ Նրան դիմավորեցին որպես Սերբիայի գիտությունների և արվեստի ակադեմիայի անդամ։


== Նշանավոր գործեր ==
1790 թվական, Տերունական տոների բանաստեղծություններ (Վիեննա)
Կանտը մահվան հիշատակի մասին, կանտատ
Ճակատամարտ վիշապի և արծիվների միջև, էպիկական պոեմ
Տարբեր սլավոնական ժողովուրդների, հատկապես բուլղարների, խորվաթների և սերբերի պատմությունը բուլղարների, խորվաթների և սերբերի, առաջին համակարգված աշխատությունը խորվաթների և սերբերի պատմության վերաբերյալ, չորս հատորով
Սերբական Կատեխեզիա
Ուրոշ V (վերամշակված դրաման՝ Էմանուել Կոզաչինսկու՝ նրա ուսուցչի կողմից)


== Տես նաև ==
Արկադիե Պեժիչ
Մարկո Ելիսեջիչ
Անտոնիե Հաջիչ
Յոակիմ Վուջիչ
Դոսիտե Օբրադովիչ
Ստեֆան ֆոն Նովակովիչ
Էմանուել Կոզաչինսկի
Վիսարիոն Պավլովիչ
Սիմեոն Կոնչարևիչ
Զաքարիա Օրֆելին
Վիկենտիե Յովանովիչ
Գերասիմ Զելիչ


== Ծանոթագրություններ ==


== Արտաքին հղումներ ==
https://viaf.org/viaf/14941534/
https://catalogue.bnf.fr/ark:/12148/cb13578029j
https://www.idref.fr/097674591
https://www.worldcat.org/identities/lccn-no97068905/
Արաքս (կայարան)

Արաքս, Հարավկովկասյան երկաթուղու Թբիլիսի-Երևան մարդատար ուղղության երկաթգծի կայարան։ Տեղակայված է Գյումրիից՝ 100 կիլոմետր, Երևանից՝ 54 կիլոմետր հեռավորության վրա։ Անվանվել է Արաքս (Արմավիր) գյուղի և նույնանուն Արաքս գետի անունով, որոնց մոտ էլ տեղակայված է։


== Պատմություն ==
Բացվել է 1909 թվականին Գյումրի-Երևան կայարանի մեկնարկային տեղամասից։ Երկաթգծային տրանսպորտի պատմության մեջ 1966 թվականը նշանավորվել է Անի (կայարան)-Արմավիր (հայկական երկաթգծի կայարան) մշտական հոսանքով էլեկտրականացմամբ։


== Գործունեություն ==
Կայարանը մատչելի է որոշակի դրվագներով ոչ մեծ գնացքների բեռնափոխադրումների համար։
Կայարանով ուղևորների հաղորդակցությունը իրականանում է ամենօրյա երկու զույգ էլեկտրագնացքներով՝ ЭР2  Երևան (կայարան)-Գյումրի (կայարան), կանգառը Արաքս կայարանն է։
Հեռընթաց ուղևորափոխադրող գնացքը, (ձմեռային՝ Երևան-Թբիլիսի, և ամառային՝ Երևան-Մախինջաուրի (կայարան), սկսած 2009 թվականից, երկաթգծային տրանսպորտի ամբողջ պատմության մեջ կայարաններում կանգ չի առել։


== Ծանոթագրություններ ==


== Արտաքին հղումներ ==
Արաքս կայարանով էլեկտրագնացքների չվացուցակը Յանդեքս բրաուզերով
Արաքսը տրանսպորտային լոգիստիկայում
Բարիխաթուն

Բարիխաթուն, հայկական իգական անուն։ Առաջացել է հայերեն Բարի անձնանունից + խաթուն։


== Գործածություններ ==
Բարիխաթուն, մերձավոր խոջա Խարշահի, ով Վանում Ազարիա երեցին գրել տվեց մի Ավետարան, 1484 թվական։


== Ծանոթագրություններ ==
Միխայիլ Արցիբաշև

Միխայիլ Պետրովիչ Արցիբաշև (ռուս.՝ Михаи́л Петро́вич Арцыба́шев, նոյեմբերի 5, 1878(1878-11-05)[…], Դոբրոսլավովկա, Akhtyr County, Խարկովի նահանգ, Ռուսական կայսրություն - մարտի 3, 1927(1927-03-03)[…] կամ 1927, Վարշավա, Լեհաստանի Երկրորդ Հանրապետություն), ռուս արձակագիր, դրամատուրգ, հրապարակախոս։


== Կենսագրություն ==
Միխայիլ Արցիբաշևը սերում է տեղի ազնվական տոհմերից։ Սովորել է Ախտիրյան գիմնազիայում, Խարկովի գեղանկարչության դպրոցում (1897-1898)։ 1894 թվականից նոթերով, ռեպորտաժներով և պատմվածքներով աշխատակցել է գավառական պարբերականներին (խարկովյան «Южный край» (Հարավային երկրամաս) թերթին և այլն)։ 1898 թվականին տեղափոխվել է Սանկտ-Պետերբուրգ,  որտեղ «Պետերբուրգյան թերթ»-ում, «Պետերբուրգյան թռուցիկ»-ում, «Шут» ամսագրում ակնարկներ է գրել ցուցահանդեսների մասին և հրապարակել երգիծական պատմվածքներ։ 1899 թվականին Պետերբուրգում ծնվում է նրա որդին` Բորիսը, որը հետագայում հայտնի նկարիչ է դառնում։


== Ստեղծագործությունը ==
Մ. Արցիբաշևի առաջին պատմվածքը հրատարակվել է 1895 թվականին, 20-րդ դարի առաջին տարիներին տպագրվում են տասնյակ այլ պատմվածքներ, որոնք շուտով ամփոփվում են պատմվածքների երկհատորյակում՝ արժանանալով ընթերցողների ուշադրությանը։ Վալերի Բրյուսովը, Անգել Բոգդանովիչը, Ալեքսանդր Կուպրինը իբրև գրական նշանակալից երևույթ առանձնացնում են «Կուպրիյան» (1902), «Ենթապրապորշիկ Գոլոլոբովը» (1902), «Ծիծաղ» (1902) պատմվածքները, «Լանդեի մահը» (1904) վիպակը։


== Մ. Արցիբաշևը հայերեն ==
Սանին, Ե., Դարակ, 2022, 544 էջ։ Թարգմանությունը, ծանոթագրությունները և վերջաբանը («Հանիրավի մոռացված գրողի վերադարձը»)` Արմեն Ղազարյանի։ Խմբագիր` Աշոտ Գաբրիելյան։


== Ծանոթագրություններ ==
Եկատերինա Մալխասյան

Կետտի (Եկատիրինա) Աշոտի Մալխասյան (մարտի 17, 1919(1919-03-17), Թիֆլիս, Վրաստանի Դեմոկրատական Հանրապետություն - հուլիսի 28, 2001(2001-07-28), Երևան, Հայաստան), հայ դաշնակահար, մանկավարժ։ Պրոֆեսոր (1968)։ ՀԽՍՀ արվեստի վաստակավոր գործիչ (1967)։


== Կենսագրություն ==
1941 թվականին ավարտել է Մոսկվայի կոնսերվատորիան։ 1942-1947 թթ. եղել է Թբիլիսիի երաժշտական ուսումնարանի դասատու և վրացական ֆիլհարմոնիայի մենակատար։ 1947 թվականից բնակվել է Երևանում, դասավանդել Երևանի պետական կոնսերվատորիայում։
Հանդես է եկել որպես մենակատար, նաև՝ Հայաստանի պետական ֆիլհարմոնիկ նվագախմբի և Կոմիտասի անվան պետական լարային քառյակի հետ։ Համերգացանկում տեղ են գտել Շոպենի, Սկրյաբինի, Բեթհովենի, Շումանի և հայ կոմպոզիտորների դաշնամուրային երկերը։


== Ընտանիք ==
Դաշնակահարուհի Նինա Սարապյանի տատիկն է։


== Գրականություն ==
Золотова И., Кетти Малхасян, Е., 1998.


== Ծանոթագրություններ ==


== Հղումներ ==
Ռադիոէսսե «Դաշնակահարուհու հմայքը» (Կետտի Մալխասյան)
Միլանի գերմանական դպրոց

Միլանի գերմանական դպրոց (գերմ.՝ Deutsche Schule Mailand), իտալերեն՝ Scuola Germanica di Milano), միջազգային դպրոց Իտալիայի Միլան քաղաքում։
Հիմնադրվել է 1886 թվականին։
Միլանի գերմանական դպրոցը համարվում է Իտալիայի երեք գերմանական դպրոցներից մեկը։ Մյուս երկու դպրոցները գտնվում են Մայրաքաղաք Հռոմում և Ջենովայում։
Դպրոցում խորացված կերպով դասավանդվում է գերմաներեն և իտալերեն լեզուները։


== Ծանոթագրություններ ==
Այտոր Օսիո

Այտոր Օսիո Կարրիոն (իսպ.՝ Aitor Ocio Carrión, նոյեմբերի 28, 1976(1976-11-28), Վիտորիա, Իսպանիա), իսպանացի ֆուտբոլիստ, պաշտպան։


== Ակումբային կարիերա ==
Օսիոն ծնվել է Վիտորիա-Գաստեյս քաղաքում։ Նա իր նորամուտը Լա Լիգայում կատարել է «Օսասունա» ակումբի կազմում՝ 2000/01 մրցաշրջանում, որից առաջ նա հանդես է եկել «Էյբար» և «Ալբեսետե» ակումբներում։ Իսկ հաջորդ մրցաշրջանում նա միացել է «Ատլետիկ Բիլբաո» ակումբին։
2003 թվականի ամռանը նա տեղափոխվել է «Սևիլյա» ակումբ, որի հետ կնքել է պայմանագիր երեք տարով։ Առաջին երկու մրցաշրջաններում նա ակումբի հետ նվաճել է 4 տիտղոս՝ Իսպանիայի թագավորական գավաթը, ՈՒԵՖԱ-ի երկու գավաթ և ՈՒԵՖԱ-ի մեկ սուպերգավաթ։
2007 թվականի հուլիսի կեսերին Օսիոն վերադարձել է «Բիլբաո» և անցկացրել 27 հանդիպում «Ատլետիկի» կազմում։ Այդ մրցաշրջանը ակումբն ավարտել է աղյուսակի միջին հորիզոնականներում։ Հաջորդ մրցաշրջանում Օսիոն մանսակցել է նույն թվով խաղերի և խփել մեկ գոլ՝ գրավելով իր նախկին ակումբի՝ «Օսասունայի» դարպասը, սակայն այդ խաղն ավարտվել է «Ատլետիկի» պարտությամբ (1։2), իսկ Օսիոն հեռացվել է դաշտից։ Իր կարիերայի ընթացքում Օսիոն ստացել է ընդհանուր առմամբ հինգ կարմիր քարտ։
2009/10 մրցաշրջանն Օսիոն սկսել է «Ատլետիկի» հիմնական կազմում։ Սակայն 2009 թվականի հոկտեմբերի սկզբին վնասվածք ստանալուց հետո նա բաց է թողել մրցաշրջանի մնացած մասը։ «Ատլետիկը» մրցաշրջանն ավարտել է ութերորդ հորիզոնականում։ Հաջորդ մրցաշրջանում Օսիոն առողջական խնդիրների պատճառով մասնակցել է ընդամենը հինգ պաշտոնական հանդիպման, սակայն 2011 թվականի մայիսի 23-ին նրա հետ պայմանագրի ժամկետը երկարաձգվել է։
«Ատլետիկի» նոր մարզիչ Մարսելո Բիելսան 35-ամյա Օսիոյին չի ներառել իր պլաններում, սակայն նա շարունակել է հանդես գալ թիմի հիմնական կազմում։
2012 թվականի հունիսի 14-ին Օսիոն հայտարարել է կարիերան ավարտելու մասին։


== Անձնական կյանք ==
Օսիոյի ընկերուհին է եղել մոդել Լաուրա Սանչեսը։ 2006 թվականի օգոստոսի 1-ին ծնվել է նրանց դուստրը՝ Նայան։


== Ձեռքբերումներ ==
ՍևիլյաՈՒԵՖԱ գավաթակիր – 2005/06, 2006/07
ՈՒԵՖԱ սուպերգավաթի դափնեկիր – 2006
Իսպանիայի գավաթակիր – 2006/07Ատլետիկ ԲիլբաոԻսպանիայի գավաթի խաղարկության եզրափակչի մասնակից – 2008/09


== Ծանոթագրություններ ==


== Արտաքին հղումներ ==
Այտոր Օսիո պրոֆիլը BDFutbol կայքում
Ֆուտբոլիստի էջը soccerway.com կայքում(անգլ.)
Լենինսկի (Կույբիշևի շրջան)

Անվան այլ կիրառումների համար տե՛ս՝ Լենինսկի (այլ կիրառումներ)Լենինսկի (ռուս.՝ Ленинский), գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում։ Մտնում է Կույբիշևի գյուղական համայնքի կազմի մեջ։
Ժողովածու (1157)

Ժողովածու (1157), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1157 թվի տակ։ Ձեռագիրը գրվել է 1709 թվականին Հովhաննես քահանա գրիչի կողմից, ենթադրաբար՝ Ագուլիսում։ Ստացողը եղել է Սսեփանոս Ցղնեցին։ Գրված է թղթի վրա, որը ունի 20,4x12,8 չափս։ Ձեռագիրը կազմված է 236 թերթից։ Գրված է միասյուն, նոտրգիրով։ Ունի լուսանցազարդ մանրանկարներ։ Պահպանակը ունի 2 էջ, գրված է՝ մագաղաթի վրա՝ բոլորագիծ երկաթագրով։ Կազմը` կաշվեպատ տախտակ դրոշմազարդ։ Հիշատակարաններ՝ 54բ, 202ա, նվիրողի՝ 230բ (1718 թ․):


== Բովանդակություն ==
Գր․ Նարեկացւոյ Մեկնութիւն Երգոց երգոյն։
Եփրեմի Յաղագս զղջման և արտասուաց։
Սիմ․ Ջուղայեցւոյ Լուծմունք Պրոկղի, Յաղագս նշանակութեանց բառից տրաբանականց։
Գուշակութիւնք օդոց։
Կիւրղի Վասն կաղանդաց։
Օրացույց։
Հերմայ Եռամեծի և Ասկղիպէոս մահմանք։


== Ծանոթագրություններ ==